# sz. melléklet

# PÁLYÁZATI FELHÍVÁS

**a csepeli nemzetiségi önkormányzatok részére**

**2023. évi feladataik, programjaik**

**költségvetési támogatásához**

Budapest XXI. Kerület Csepel Önkormányzata (a továbbiakban: Támogató) elismerve a nemzetiségi önkormányzatok működésének fontosságát és jelentőségét, valamint megvalósítandó törekvéseit, **2023.** évre költségvetési támogatást nyújt ezen szervezetek részére.

**I. PÁLYÁZATI FELTÉTELEK**

**1.** A nemzetiségi önkormányzat költségvetési támogatására pályázatot nyújthat be Budapest XXI. kerület (Csepel) választópolgárai által megválasztott **10** nemzetiségi önkormányzat (bolgár, görög, horvát, lengyel, német, örmény, roma, román, szerb, ukrán), **elsősorban az alábbi témakörökben:**

* 1. oktatás-nevelés,
  2. kulturális-, művelődési tevékenység,
  3. hagyományőrzés,
  4. történelmének ismertetése,
  5. anyanyelv-ápolás,
  6. szociális tevékenység,
  7. gyermek- és ifjúságvédelem,
  8. érdekképviselet-, esélyegyenlőség elősegítése,
  9. csepeli értékek megőrzése.

**A pályázó nemzetiségi önkormányzatnak elegendő 1 db pályázatot benyújtania, mert a pályázaton belül egyszerre több témakör, több feladat/program/cél is megjelölhető.**

1. **Nem részesülhet pályázati támogatásban** az a nemzetiségi önkormányzat, amely

* Budapest XXI. Kerület Csepel Önkormányzata által korábban nyújtott bármely támogatással nem számolt el, vagy
* amelynek az Önkormányzattal (beleértve valamennyi intézményét, a hivatalát, valamint a gazdasági társaságait is) szemben bármely jogcímen fennálló, lejárt tartozása van, vagy
* 60 napon túl lejárt és ki nem egyenlített köztartozása van, vagy
* az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége van.

**II. A PÁLYÁZAT CÉLJA**

**A felhívás célja** Budapest XXI. kerület (Csepel) választópolgárai által megválasztott **10 nemzetiségi önkormányzatok által elsősorban a csepeli lakosság számára végzett feladatok, programok színvonalas, tartalmas, minőségi megvalósításának támogatása** (pl. az 1. pontban szereplő témakörökkel kapcsolatos rendezvények, előadások, fellépések, kiállítások, kézműves foglalkozások szervezése, vetélkedők, versenyek megvalósítása, kiadványok megjelentetése, gyermekek táboroztatása/kulturális célú utaztatása, mindezekhez kapcsolódó anyagköltségek, kis értékű eszközbeszerzés, dologi beszerzések, fellépők részére tiszteletdíj, belépőjegyek támogatása, terembérlés, nyomdaköltség, vetélkedők ajándéktárgyai, stb. költségeinek támogatása).

A pályázati felhívás keretében támogatott tevékenységnek, programnak, célnak **2023. május 1. és 2023. december 31. között kell megvalósulnia.**

A Támogató felhívja a figyelmet, hogy a támogatási megállapodások megkötése előtt a nyertes pályázók csak saját felelősségükre kezdhetik meg a programok megvalósítását!

**A Támogató felhívja a pályázók figyelmét, hogy a támogatott szolgáltatásokat (feladatokat/programokat/célokat) kötelesek térítésmentesen nyújtani a Budapest XXI. kerület (Csepel) lakosságának, illetve az esetleges beszerzéseiket kötelesek nyílt és diszkriminációmentes eljárás útján végrehajtani!**

A pályázaton megjelölt programot Budapest XXI. Kerület Csepel Önkormányzata honlapján kötelesek meghirdetni, annak érdekében, hogy a csepeli nemzetiségek minél szélesebb köre tájékozódjon, azokon részt vehessen.

**III. A PÁLYÁZAT FINANSZÍROZÁSA**

1. Önkormányzat a pályázatra **összesen 2.500.000 Ft,** azaz kettőmillió-ötszázezer forint **keretösszeget** biztosít a 2023. évi költségvetés elfogadását követően a „Nemzetiségi önkormányzatok pályázati kerete” előirányzat terhére. A Támogató azonban e keretösszeg kimerítésére nem köteles.
2. A támogatás formája: vissza nem térítendő támogatás.
3. A pályázatban a megvalósítani tervezett feladat/program/cél(ok) **részletes tartalmát és részletes költségvetését** – amennyiben több program/feladat/cél kerül megvalósításra, úgy azok **időbeli sorrendjében** – be kell mutatni, megnevezve, hogy az egyes tételek mely célra kerülnek felhasználásra.
4. A pályázók által saját forrás felmutatása a pályázat benyújtásához.
5. **Az elnyerhető támogatás összegének felső határa nemzetiségenként: 250.000 Ft**
6. A támogatás igénybevétele előfinanszírozás formájában történik. Az előfinanszírozás formájában nyújtott támogatás esetén a támogatás a záró beszámoló benyújtását megelőzően folyósítható.
7. **Egy pályázó csak egy pályázatot nyújthat be**, **azonban egy pályázaton belül több feladat/program/cél is megjelölhető.** A pályázatra biztosítható maximális összeg azonban ekkor sem haladhatja meg a 250.000 Ft-ot!
8. A költségvetési támogatás folyósítása egy összegben történik.
9. A Támogató a támogatást a kértnél alacsonyabb összegben is megállapíthatja.
10. **A finanszírozás módja:**

A támogatási döntést követően az Önkormányzat támogatási szerződést köt a Támogatott pályázóval. A támogatás – ill. megfelelő részletének – átutalása a támogatási szerződés aláírását követő 15 napon belül történik.

A támogatás felhasználása kizárólag a nyertes pályázatban foglalt feladatra/programra/célra történhet, utólagos elszámolási kötelezettséggel.

Amennyiben a pályázó több feladatra/programra/célra is támogatást nyert, úgy a támogatás az egyes programokhoz/célokhoz kapcsolódó **részletekben**, **és a korábbi részlettel való elszámolást követően** kerül kifizetésre!

A pályázó a támogatást tovább nem ruházhatja, köteles azzal **a program megvalósítását követő 30 napon belül a támogatott nevére és címére kiállított számlákkal és beszámolóval elszámolni!**

A felhívás keretében kizárólag a Támogatott nevére kiállított, a támogatási szerződésben meghatározott támogatási időszakban keletkezett számlák, bizonylatok számolhatók el.

**Nem igényelhető és nem számolható el támogatás** a következő költségekre:

* + - * 1. bér és járulékai kifizetésére,
        2. a szervezet működési költségeire, rezsiköltségére (közüzemi díjak, telefon- és internetköltség stb.)
        3. ajándékutalványra
        4. étel, ital beszerzésére, éttermi, szálláshely és/vagy utazás szolgáltatás igénybevételére a nemzetiségi önkormányzatok tagjai és azok hozzátartozói részére (saját célon történő felhasználása esetén)
        5. Magyarország területén kívül tartandó szervezett programokra
        6. a programhoz nem kapcsolódó költségekre.

**A jogosulatlanul igénybevett, szerződésellenesen felhasznált támogatást a támogatottnak 30 napon belül vissza kell fizetnie**!

**IV. A PÁLYÁZAT TARTALMI, FORMAI KÖVETELMÉNYEI,**

**BENYÚJTÁSÁNAK HELYE, HATÁRIDEJE, MÓDJA**

1. A pályázatok kizárólag a **Pályázati** **adatlapon** és az abban felsorolt **mellékletek csatolásával** nyújthatók be, azt számítógéppel vagy olvasható kézírással kitöltve! Pályázati adatlap beszerezhető személyesen a Polgármesteri Hivatalban (1211 Bp., Szent Imre tér 10.) Majorné Sándor Beáta szervezési ügyintézőtől, vagy letölthető a [www.csepel.hu](http://www.csepel.hu) honlapról.

2. A pályázatokat **1 példányban, zárt borítékban, Pákozdi József alpolgármesternek címezve** kell benyújtani a Polgármesteri Hivatalhoz (1211 Budapest, Szent Imre tér 10.) postai úton vagy személyesen a Polgármesteri Hivatalban Majorné Sándor Beáta szervezési ügyintézőnél. **A borítékra rá kell írni: „Nemzetiségi önkormányzati pályázat”.**

3. **A benyújtás határideje: 2023. március 31. péntek 12:00 óra. A postán érkező pályázatoknak is be kell érkezniük ezen időpontig! Ezen időpontot követően érkező pályázatok elutasításra kerülnek! A pályázatok a benyújtási határidőt követően nem módosíthatók.**

4. A hiányosan vagy hibásan kitöltött adatlappal, vagy hiányosan csatolt mellékletekkel benyújtott pályázatok elutasításra kerülnek.

5. A pályázattal kapcsolatos további információ kérhető Majorné Sándor Beáta szervezési ügyintézőtől - tel.: +36 (1) 427-6165.

**V. A PÁLYÁZATOK ELBÍRÁLÁSA**

1. A formai szempontból megfelelően benyújtott érvényes pályázatokat az Önkormányzat Szociális, Egészségügyi és Fogyatékosügyi Bizottságaértékeli és a tartalmi szempontból érvényes pályázatokat a **2023. évi soron következő rendes képviselő-testületi ülésre döntéshozatalra** előkészíti

1. **Bírálati szempontok:** A Bizottság és a Képviselő-testület elsősorban az alábbi szempontok szerint mérlegel: a pályázatban foglalt feladat/program/cél

* mely maradandó, fenntartható értékek létrehozását jelenti,
* a 2023. évi tervezett költségvetésének kidolgozottsága, átláthatósága,
* csepeli nemzetiségek részére minél szélesebb kört érintő programok szervezése, meghirdetése
* a csepeli helyi sajátosságokhoz, helyi értékekhez való kötődés erősítése,
* a program ötletessége stb.

3. **Értesítés a nyertes pályázatokról**: a 2023. évi soron következő rendes képviselő-testületi ülésen hozott döntést követő 8 napon belül írásban, elektronikusan történik. A pályázatok eredményéről szóló információk a „Csepeli Hírmondó” c. újságban és Budapest XXI. Kerület Csepel Önkormányzata internetes honlapján is közzétételre kerülnek.

A Támogató fenntartja a jogot, hogy jelen pályázati felhívást visszavonja!

**Budapest XXI. Kerület Csepel Önkormányzata**

**Képviselő-testülete**